A Fan folyó völgyében fekvő település az ország egyik legjelentősebb római katolikus kegyhelye. A második világháború után a környéken rézbányákat nyitottak, a városban ércdúsító épült. Az 1991-es rendszerváltás után ezek az üzemek bezártak, Rubik lakóinak nagy része munkanélküli lett, az egyetlen bevételi forrást az ideérkező zarándokok elszállásolása jelenti. A 2000-es évek heves esőzéseit követően a Fan többször kilépett a medréből, és elöntötte a város egy részét.